กฎกระทรวงการสำรวจตัวอย่างการย้ายถิ่นของประชากร พ.ศ. 2568
ประกาศวันที่ 2025-08-29

content: กฎกระทรวง การสำรวจตัวอย่างการย้ายถิ่นของประชากร พ.ศ. ๒๕๖๘
content: อาศัยอำนาจตามความในมาตรา ๙ และมาตรา ๒๒ วรรคหนึ่ง แห่งพระราชบัญญัติสถิติ พ.ศ. ๒๕๕๐ รัฐมนตรีว่าการกระทรวงดิจิทัลเพื่อเศรษฐกิจและสังคมออกกฎกระทรวงไว้ ดังต่อไปนี้
sectionNo: 1
content: ข้อ ๑ กฎกระทรวงนี้ให้ใช้บังคับตั้งแต่วันที่ ๑ มกราคม พ.ศ. ๒๕๖๙ เป็นต้นไป
sectionNo: 2
content: ข้อ ๒ กฎกระทรวงนี้ให้มีอายุสิบปี
sectionNo: 3
content: ข้อ ๓ ในกฎกระทรวงนี้ “ครัวเรือน” หมายความว่า ครัวเรือนของบุคคลทั่วไปซึ่งอาจประกอบด้วยบุคคลคนเดียวหรือหลายคนซึ่งอาศัยอยู่ในสถานที่เดียวกันหรือในบริเวณเดียวกัน ทั้งนี้ บุคคลดังกล่าวอาจเป็นหรือไม่เป็นเครือญาติกันก็ได้ “หัวหน้าครัวเรือน” หมายความว่า
sectionNo: 3
content: สมาชิกในครัวเรือนคนใดคนหนึ่งซึ่งได้รับการยอมรับนับถือหรือยกย่องจากสมาชิกในครัวเรือนคนอื่นให้เป็นหัวหน้าครัวเรือน “สมาชิกในครัวเรือน” หมายความว่า บุคคลซึ่งอาศัยอยู่ประจำในครัวเรือนในวันที่ทำการสำรวจตัวอย่าง และให้หมายความรวมถึงบุคคลซึ่งเคยอยู่ประจำในครัวเรือน
sectionNo: 3
content: แต่ได้จากไปที่อื่นชั่วคราวโดยไม่มีวัตถุประสงค์จะไปอยู่ประจำที่อื่น ทั้งนี้ บุคคลดังกล่าวอาจเป็นหรือไม่เป็นเครือญาติกันก็ได้
sectionNo: 4
content: ข้อ ๔ ให้สำนักงานสถิติแห่งชาติสำรวจตัวอย่างการย้ายถิ่นของประชากร เพื่อเก็บรวบรวมข้อมูลเกี่ยวกับการย้ายถิ่นของประชากร สำหรับนำไปใช้ประกอบในการกำหนดนโยบายและจัดทำแผนเกี่ยวกับการกระจายตัวและการตั้งถิ่นฐานของประชากร เพื่อประโยชน์ในการวางแผนพัฒนาเศรษฐกิจและสังคมของประเทศ
sectionNo: 4
content: ตลอดจนใช้เป็นแนวทางในการวางแผนพัฒนาโครงการต่าง ๆ และแก้ไขปัญหาที่เกิดจากการย้ายถิ่นของประชากร
sectionNo: 5
content: ข้อ ๕ เขตท้องที่ที่ทำการสำรวจตัวอย่างการย้ายถิ่นของประชากร ได้แก่ ทุกเขตท้องที่ทั่วราชอาณาจักร
sectionNo: 6
content: ข้อ ๖ ให้หัวหน้าครัวเรือนหรือสมาชิกในครัวเรือนของทุกครัวเรือนที่อยู่ในเขตท้องที่ตามข้อ ๕ ซึ่งได้รับคัดเลือกเป็นครัวเรือนตัวอย่าง เป็นผู้ให้ข้อมูลแก่พนักงานเจ้าหน้าที่ โดยการให้สัมภาษณ์ ตอบแบบสอบถามผ่านระบบเครือข่ายอิเล็กทรอนิกส์ หรือด้วยวิธีการอื่น ตามที่ผู้อำนวยการประกาศกำหนด
sectionNo: 7
content: ข้อ ๗ ให้สำนักงานสถิติแห่งชาติเป็นหน่วยงานผู้รับผิดชอบทำการสำรวจตัวอย่างการย้ายถิ่นของประชากรตามกฎกระทรวงนี้
content: ให้ไว้ ณ วันที่ ๘ สิงหาคม พ.ศ. ๒๕๖๘ ประเสริฐ จันทรรวงทอง รัฐมนตรีว่าการกระทรวงดิจิทัลเพื่อเศรษฐกิจและสังคม
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่เป็นการสมควรสำรวจตัวอย่างการย้ายถิ่นของประชากรในทุกเขตท้องที่ทั่วราชอาณาจักร เพื่อเก็บรวบรวมข้อมูลที่สำคัญเกี่ยวกับการย้ายถิ่นของประชากร สำหรับนำไปใช้ประกอบในการกำหนดนโยบายและจัดทำแผนเกี่ยวกับการกระจายตัวและการตั้งถิ่นฐานของประชากร
content: เพื่อประโยชน์ในการวางแผนพัฒนาเศรษฐกิจและสังคมของประเทศ ตลอดจนใช้เป็นแนวทางในการวางแผนพัฒนาโครงการต่าง ๆ และแก้ไขปัญหาที่เกิดจากการย้ายถิ่นของประชากร จึงจำเป็นต้องออกกฎกระทรวงนี้